Avtomobilning uzunligi 5,5 metrni tashkil etadi. Uning kuzovi Xpeng P7 modelinikiga nisbatan 50 foizga yengil. Mashina havoda tezligini soatiga 130 kilometrga yetkaza oladi, parvoz vaqti 30 daqiqaga teng. Foto: Xpeng Xitoyning XPeng avtomobil ishlab chiqarish kompaniyasi uchadigan avtomobil prototipini namoyish etdi, deb xabar berdi TechCrunch nashri. Avtomobil HT Aero deb nomlanadi, uni XPeng shu’ba kompaniyasi ishlab chiqargan. U tashqi ko‘rinishidan Xpeng P7 avtomobilini eslatadi: mashina uch eshik va ikki o‘rindiqli bo‘lib, elektr dvigatel va parvoz parraklari bilan jihozlangan. Avtomobilning uzunligi 5,5 metrni tashkil etadi. Uning kuzovi Xpeng P7 modelinikiga nisbatan 50 foizga yengil. Mashina havoda tezligini soatiga 130 kilometrga yetkaza oladi, parvoz vaqti 30 daqiqaga teng. Xpeng ushbu avtomobilni 2024 yildan ommaviy ishlab chiqarishni rejalashtirgan. Uning narxi bir million yuan (156 ming 500 dollar) atrofida bo‘ladi.